text: Messi kom ikke på holdet 
  11 marts 2018 kl. 16.57
  I dag søndag var der optagelsesprøve for nye besøgshunde i Aabenraa. Èn af dem, der dukkede op, var Messi.
  
  Blød, glad og god som dagen er lang.
  Men det var desværre ikke nok for Messi til at komme på holdet denne gang. Besøgshundeholdet.
  I dag mødtes 20 hunde og deres ejere i Aabenraa på Plejehjemmet Rise Parken. Her skulle hundeadfærdskonsulenter vurdere, hvilke hunde der var egnet til at blive besøgshunde på plejehjem. Desværre for Messi fik han ikke en ny titel i dag.
  Anders Nansen, Messis ejer, Rødekro: "De er bange for, at han vælter et par ældre mennesker, inden han er faldet til ro."
  - De er bange for, at han vælter et par ældre mennesker, inden han er faldet til ro, siger Anders Nansen, der er Messis ejer.
  Den toårig golden retriever har lidt for meget energi, vurderede adfærdskonsulenterne.
  - De sagde, at han var en dejlig hund, men lidt for ung og lidt for vild, siger Messis ejer.
  Besøgshunde kan gavne mange 
  Messi og Anders Nansen dukkede lidt tilfældigt op til optagelsesprøven i dag. En annonce vækkede ejerens interesse, og derfor valgte han at tage sin hund med i dag.
  Anders Nansen, Messis ejer, Rødekro: "Jeg tror på, at der er mange, der kunne have gavn af at have besøg af en hund en gang i mellem. "
  - Jeg tror på, at der er mange, der kunne have gavn af at have besøg af en hund en gang i mellem, siger han.
  Selvom Messi ikke bestod prøverne i dag, så forstår ejeren godt adfærdskonsulenternes beslutning.
  - De ved, hvad de taler om. De er jo professionelle. Med tiden skal Messi nok udvikle sig til at blive en god besøgshund, siger hun.
  Hundeadfærdskonsulenterne opfordrede ejeren til at tage Messi med til en ny optagelsesprøve om et halvt til et helt år, når han er faldet lidt mere til ro. Så kan det være, at han er heldig at komme på holdet til den tid.
  